stanford-oval/wikipedia huggingface dataset:
דייגו טריסטן
קריירת משחק > שלהי הקריירה

מאז שחרורו מלה קורוניה נקשר שמו של טריסטן במספר מועדונים בספרד ומחוצה לה, עד שב-13 בספטמבר 2006 חתם במיורקה, הקבוצה אותה עזב לטובת לה קורוניה שש שנים קודם לכן. עד לחודש ינואר ערך טריסטן 13 הופעות ליגה ושלוש הופעות בגביע במדי הקבוצה, כולל שמונה הופעות בהרכב הפותח, אך כשל למצוא את הרשת בכל 16 הופעותיו. ב-31 בינואר 2007, ולאחר חצי עונה בלבד, שוחרר מהקבוצה עקב כושר לקוי ויכולת חלשה.
ביולי 2007, לאחר חצי עונה מחוץ למגרשים ולקראת עונת 2007/2008 בסרייה א', עזב טריסטן לראשונה את ספרד ועבר לשחק בליבורנו שחיפשה מחליף לכריסטיאנו לוקארלי. טריסטן לא עמד בציפיות המוקדמות ממנו, וכבש שער ליגה בודד ב-21 הופעות. על אף זכה ב-17 הופעות בהרכב הפותח, הצליח טריסטן לסיים רק שני משחקים לאורך העונה כולה. בתום העונה המאכזבת, מבחינה אישית וקבוצתית, נשרה הקבוצה לסרייה ב', וטריסטן סיים את דרכו במועדון.
ב-28 בספטמבר 2008 הגיע טריסטן לתקופת מבחן בקבוצת וסטהאם יונייטד, זמן קצר לאחר הצטרפותו של המאמן ג'אנפרנקו זולה. ב-14 באוקטובר חתם טריסטן על חוזהו בקבוצה, ואת הופעת הבכורה שלו ערך כחודשיים לאחר מכן, כשעלה כמחליף בהפסד הביתי 0–2 לטוטנהאם הוטספר. את הופעתו הראשונה בהרכב ערך רק בסוף חודש מרץ, אך מאז פתח בשמונה הופעות ליגה ברציפות, כאשר הוא משלים 90 דקות בשש מההופעות וכובש פעמיים. בסיום העונה תפסה הקבוצה את המקום התשיעי בטבלה, וטריסטן נפרד מהמועדון עם שלושה שערי ליגה ב-14 הופעות.
לקראת עונת 2009/2010 שב טריסטן לספרד, לתחנה הרביעית שלו בארבע עונות, כאשר הצטרף לקדיס מליגת המשנה. טריסטן בן ה-33 רשם 29 הופעות ליגה באותה העונה, מתוכן 14 בהרכב הפותח, ותרם שמונה שערי ליגה שלא הספיקו לקבוצה כדי לשרוד, והיא נשרה בתום העונה לליגה השלישית.
בסיום העונה פרש טריסטן ממשחק פעיל בגיל 34.
קריירת משחק > נבחרת ספרד

תקופת השיא של טריסטן במדי לה קורוניה נמשכה כשנתיים, ובתקופה זו ערך את כל הופעותיו במדי נבחרת ספרד. את הופעת הבכורה שלו ערך טריסטן תחת המאמן חוסה אנטוניו קמאצ'ו ב-2 ביוני 2001, בניצחונה הביתי של ספרד 1–4 על בוסניה והרצגובינה במסגרת מוקדמות מונדיאל 2002. טריסטן פתח בהרכב באותו המשחק, ושתי דקות בתוך תוספת הזמן של ההתמודדות כבש את שער הבכורה שלו בנבחרת, וקבע את תוצאת המשחק. טריסטן הוסיף שלוש הופעות ושער אחד נוסף בטורניר המוקדמות (בניצחון הביתי 0–4 על אוסטריה), וסייע לנבחרתו להעפיל לטורניר הגמר.
טריסטן זומן על ידי קמאצ'ו לסגל ספרד למונדיאל בדרום קוריאה וביפן, ויועד לתפקיד החלוץ הפותח לצדו של ראול. טריסטן פתח בהרכב בניצחון 1–3 על סלובניה, אך הוחלף לאחר 67 דקות, מאחר שספג פציעה בקרסולו. על אף הפציעה, פתח טריסטן בהרכב בניצחון 1–3 על פרגוואי, אך הוחלף במחצית ולא שב לשחק עוד בטורניר, בו הודחה ספרד בשלב רבע הגמר.
טריסטן הספיק לערוך שתי הופעות רשמיות נוספות במדי הנבחרת, במוקדמות יורו 2004. משחקו האחרון במדי הנבחרת היה ב-6 בספטמבר 2003, במשחק ידידות מול פורטוגל בחוץ. טריסטן עלה מהספסל במחצית במקום הקפטן ראול, ובדקה ה-77 כבש את השער שקבע את תוצאת המשחק, 3-0 לספרד. בסך הכול לזכותו של טריסטן ארבעה שערים ב-15 הופעות במדי ספרד.
תארים

גביע המלך הספרדי (1): 2001/02
הסופר קאפ הספרדי (1): 2000
מלך השערים של הליגה הספרדית: 2001/02
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1995/1996 | בטיס ב' | ספרד הליגה הספרדית השלישית | 38 | 11 | 0 | 0 | 0 | 0 | 0 | 0 | 38 | 11 |
| 1996/1997 | בטיס ב' | ספרד הליגה הספרדית השלישית | 32 | 11 | 0 | 0 | 0 | 0 | 0 | 0 | 32 | 11 |
| 1997/1998 | בטיס ב' | ספרד הליגה הספרדית השלישית | 24 | 11 | 0 | 0 | 0 | 0 | 0 | 0 | 24 | 11 |
| 1998/1999 | מיורקה ב' | ספרד ליגת המשנה הספרדית | 39 | 15 | 0 | 0 | 0 | 0 | 0 | 0 | 39 | 15 |
| 1999/2000 | מיורקה | ספרד ליגת העל הספרדית | 35 | 18 | 0 | 0 | 11 | 5 | 0 | 0 | 46 | 23 |
| 2000/2001 | דפורטיבו לה קורוניה | ספרד ליגת העל הספרדית | 29 | 19 | 1 | 1 | 11 | 2 | 2 | 1 | 43 | 23 |
| 2001/2002 | דפורטיבו לה קורוניה | ספרד ליגת העל הספרדית | 34 | 21 | 6 | 5 | 12 | 6 | 0 | 0 | 52 | 32 |
| 2002/2003 | דפורטיבו לה קורוניה | ספרד ליגת העל הספרדית | 23 | 9 | 8 | 6 | 10 | 4 | 0 | 0 | 41 | 19 |
| 2003/2004 | דפורטיבו לה קורוניה | ספרד ליגת העל הספרדית | 34 | 8 | 3 | 2 | 11 | 3 | 0 | 0 | 48 | 13 |
| 2004/2005 | דפורטיבו לה קורוניה | ספרד ליגת העל הספרדית | 23 | 9 | 2 | 2 | 1 | 0 | 0 | 0 | 26 | 11 |
| 2005/2006 | דפורטיבו לה קורוניה | ספרד ליגת העל הספרדית | 36 | 11 | 3 | 0 | 5 | 1 | 0 | 0 | 44 | 12 |
| 2006/2007 | מיורקה | ספרד ליגת העל הספרדית | 13 | 0 | 3 | 0 | 0 | 0 | 0 | 0 | 16 | 0 |
| 2007/2008 | ליבורנו | איטליה סרייה א' | 21 | 1 | 0 | 0 | 0 | 0 | 0 | 0 | 21 | 1 |
| 2008/2009 | וסטהאם יונייטד | אנגליה פרמייר ליג | 14 | 3 | 3 | 0 | 0 | 0 | 0 | 0 | 17 | 3 |
| 2009/2010 | קדיס | ספרד ליגת המשנה הספרדית | 29 | 8 | 1 | 0 | 0 | 0 | 0 | 0 | 30 | 8 |
| סך הכול בקריירה | סך הכול בקריירה | סך הכול בקריירה | 424 | 155 | 30 | 16 | 61 | 21 | 2 | 1 | 517 | 193 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 2001 | 5 | 2 |
| 2002 | 6 | 0 |
| 2003 | 4 | 2 |
| סה"כ | 15 | 4 |
הערות שוליים

↑  לה קורוניה החתימה את דייגו טריסטן, באתר וואלה, 11 באוגוסט 2000
| נבחרת ספרד – מונדיאל 2002 |
| --- | --- | --- |
|  1 קסיאס •  2 טורס •  3 חואנפרן •  4 הלגרה •  5 פויול •  6 היירו •  7 ראול •  8 בראחה •  9 מוריינטס •  10 טריסטן •   11 דה פדרו •  12 לוקה • 13 ריקרדו •  14 אלבלדה • 15 רומרו • 16 מנדייטה • 17 ואלרון • 18 סרחיו • 19 צ'אבי • 20 נדאל • 21 לואיס אנריקה • 22 חואקין • 23 קונטרראס • מאמן: קמאצ'ו |  1 קסיאס •  2 טורס •  3 חואנפרן •  4 הלגרה •  5 פויול •  6 היירו •  7 ראול •  8 בראחה •  9 מוריינטס •  10 טריסטן •   11 דה פדרו •  12 לוקה • 13 ריקרדו •  14 אלבלדה • 15 רומרו • 16 מנדייטה • 17 ואלרון • 18 סרחיו • 19 צ'אבי • 20 נדאל • 21 לואיס אנריקה • 22 חואקין • 23 קונטרראס • מאמן: קמאצ'ו | ספרד |
ה'שי"ב

ה'שי"ב (5,312) ובקיצור שי"ב – היא שנה עברית  אשר החלה ביום א' בתשרי, אור ל-1 בספטמבר 1551 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 1552.
המולד של תשרי חל ביום שני, 21 שעות ו-228 חלקים. לפיכך זו שנה מסוג גכז. היא מעוברת, ואורכה 384 ימים.
זו שנה שישית לשמיטה, ושנת 11 במחזור העיבור ה-280. תקופת ניסן שבשנה זו היא תחילת שנת 20 (סימנה כיוז) במחזור השמש ה-190.
שנה זו היא שנת 1,483 לחורבן הבית, ושנת 1,863 לשטרות.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דויד פרר

| --- | --- |

 לידה:  2 באפריל 1982 (בן 42) שאביה, ספרד
 מדינה:  ספרד ספרד
 מקום מגורים:  ולנסיה, ספרד
 גובה:  1.75 מטר
 יד חובטת:  ימין (חבטת גב היד בשתי הידיים)
 פעילות כמקצוען:  2000–2019 (כ־19 שנים)
 סה"כ פרסים שצבר:  31,483,911 דולר אמריקאי 
 יחידים
 מאזן קריירה:  734–377 
 דירוג שיא:  3 (8 ביולי 2013)
 זכיות בטורנירים:  26
 זוגות
 מאזן קריירה:  77–113 
 דירוג שיא:  42 (24 באוקטובר 2005)
 זכיות בטורנירים:  2
 שיאי גראנד סלאם
 זכיות 0
 אליפות אוסטרליה הפתוחה:  חצי גמר (2011, 2013)
 אליפות צרפת הפתוחה:  גמר (2013)
 וימבלדון:  רבע גמר (2012, 2013)
 אליפות ארצות הברית הפתוחה:  חצי גמר (2007, 2012)
 
דויד פרר (בספרדית: David Ferer; נולד ב-2 באפריל 1982) הוא טניסאי ספרדי מקצועי לשעבר. בשיאו (8 ביולי 2013), דורג במקום השלישי בעולם בסבב ה-ATP.
רגעי השיא בקריירה שלו כוללים הופעה בגמר טורניר אליפות סבב המאסטרס העולמי בשאנגחאי בשנת 2007. כמו כן רשם חצי גמר באליפות אוסטרליה הפתוחה בשנת 2011, חצי גמר באליפות צרפת הפתוחה בשנת 2012, גמר אליפות צרפת הפתוחה בשנת 2013, רבע גמר בווימבלדון בשנת 2012, וחצי גמר באליפות ארצות הברית הפתוחה בשנת 2007.
ביוגרפיה

דויד פרר נולד בשנת 1982 בשאביה, שבמחוז אליקנטה שבספרד, לאם בשם פילאר מורה בבי"ס יסודי, ואב בשם חיימה שעוסק בראיית חשבון.
לדויד אח גדול בשם חאבייר, מאמן טניס במקצועו, שהיה אלוף ספרד לנוער עד גיל 13.
בצעירותו סיפר פרר שבילדותו, מאמנו חאבייר פילאס נהג לנעול אותו בארון חשוך וקטן אם הוא לא התאמן מספיק חזק. בגיל 17 החליט פרר כבר לפרוש מעשית מטניס, ועבר לעבוד בבנייה, אך לאחר שבוע בלבד נמלך בדעתו ושב לטניס.
פרר החל את דרכו כמקצוען בשנת 2000.
סגנון משחק

על אף שאינו מחזיק בנשק עיקרי מול שחקני הצמרת הנוספים, דויד פרר נחשב לאחד מהשחקנים החרוצים, העיקשים והכשירים ביותר בעולם. פרר, הידוע בכינויו "הארנב" או "הקיר", מנצח משחקים רבים בעזרת משחק יציב ונקי מקו הבסיס, לצד נחישות גדולה ועבודת רגליים מיומנת.
על אף שאינו חובט בעוצמות גדולות, בדומה לשאר חבריו לצמרת, יכולתו להשאיר את הכדור במשחק ולשחק עמוק אל שטח היריב אפשרה לו להצליח גם על משטחי החימר וגם על המשטחים הקשים. אף על פי שאינו חש בנוח לצד הרשת, עבודת הרגליים המהירה מאפשרת לו לצמצם את זוויות ההחזרה של היריב ולסיים את הנקודה כשיריבו רחוק ממרכז המגרש. רוג'ר פדרר, ע"פ ראיונות מרובים, מחשיב את פרר כמחזיר ההגשות הטוב ביותר בסבב ה-ATP.
ציוד

פרר משתמש במחבטים מבית היוצר של חברת "פרינס". הדגם הספציפי שבו הוא משתמש נקרא PRINCE EX03 TOUR 1000 בשילוב עם גידי Luxilon big banger 16, שבהם משתמשים מרבית שחקני סבב ה-ATP.
כמו כן, פרר משתמש בלבוש והנעלה תוצרת חברת "לוטו" האיטלקית.
קריירה > 2002

2002 הייתה שנת הפריצה של דוד פרר. בתחילת השנה, כמרבית השחקנים המתחילים נאלץ לשחק בסבב הצ'לנג'ר ולעלות אט אט בדירוג העולמי. עקב דירוג נמוך מדי לא נכנס לטורניר אליפות אוסטרליה הפתוחה, אך הצלחה בטורנירים הקטנים הובילה אותו להשתתף בסיבובי המוקדמות של אליפות צרפת הפתוחה, שם הודח כבר בסיבוב השני.
ביתר טורנירי הגרנד סלאם של השנה לא השתתף, שוב עקב דירוג נמוך מדי, אך הדירוג אפשר לו להיכנס לטורנירים קטנים יותר בסבב ה-ATP. ביולי רשם את הגמר הראשון שלו באומאג שבקרואטיה, שם הפסיד בשתי מערכות לקרלוס מויה, אך כבר בספטמבר זכה פרר בתואר הראשון שלו בקריירה על משטח החימר בבוקרשט שברומניה.
את שנת 2002 סיים דוד פרר כמדורג ה-59 בעולם.
קריירה > 2003

החל משנת 2003, ובעקבות העלייה בדירוג מאשתקד, השתתף פרר בטורנירים בכירים יותר בסבב ה-ATP. עם זאת, לא נחל הצלחה מרשימה במיוחד בשנה זו. באליפות אוסטרליה הפתוחה הודח כבר בסיבוב הפתיחה. טורנירי המאסטרס באינדיאן וולס, ובמיאמי ובעונת החימר שלאחריהם גם כן לא בישרו בשורות משמחות עבורו, שבמרבית הטורנירים הודח כבר בשלביו הראשונים, על אף שרשם את הניצחון הגדול בקריירה עד כה מבחינתו נגד אנדרה אגאסי בטורניר המאסטרס ברומא. גם אליפות צרפת הפתוחה ווימבלדון הסתיימו בתוצאה דומה.
המשך השנה היה מעודד יותר, שהישג השיא היה במהלך חודש אוגוסט שבו הגיע לגמר בטורניר סופוט על משטח החימר. עם זאת היכולת הטובה לא ידעה המשך, ובאליפות ארצות הברית הפתוחה הודח כבר בסיבוב הראשון.
את שנת 2003 סיים פרר כמדורג ה-71 בעולם.
קריירה > 2004

2004 נפתחה במגמה זהה לקודמתה. באליפות אוסטרליה הפתוחה הודח כבר בסיבוב השני. המעבר למשטח החימר לאחר מכן שיפר במעט את תוצאותיו עם רבעי גמר במס' טורנירים, אך באליפות צרפת הפתוחה הפסיד בארבע מערכות בסיבוב השני. בווימבלדון, התסריט חזר על עצמו עם הדחה בסיבוב השני של הטורניר.
חציה השני של העונה היה מעט טוב יותר עם חצאי גמר בטורנירים בשטוטגרט (משטח חימר), פלרמו (משטח חימר) וליון (משטח קשה באולם), אך גם באליפות ארצות הברית הפתוחה לא רשם הצלחה, והפסיד בארבע מערכות לאמריקאי מרדי פיש בסיבוב הראשון.
את שנת 2004 סיים פרר כמדורג ה-49 בעולם.
קריירה > 2005

על אף ששנת 2005 לא נפתחה טוב במיוחד, עם הדחות בסיבוב הראשון בשלושת הטורנירים הראשונים שלו, כולל באליפות אוסטרליה הפתוחה, שם הפסיד לדוד נלבנדיאן הארגנטינאי בחמש מערכות, המשך השנה בישר טובות עבור פרר. חצי הגמר בטורניר המאסטרס במיאמי, הגמר בטורניר ולנסיה ולאחריו חצי הגמר בטורניר המאסטרס במונטה קרלו הובילו את פרר לראשונה בקריירה אל תוך רשימת 20 הטניסאים הבכירים בעולם. היכולת הטובה נמשכה גם באליפות צרפת הפתוחה, שם העפיל עד שלב רבע הגמר, ששם הפסיד לאלוף אותה שנה, רפאל נדאל בשלוש מערכות. עם זאת ההצלחה לא נמשכה גם בווימבלדון שם הודח כבר בסיבוב הראשון.
המשך העונה היה פחות מרשים. הישג השיא היה חצי גמר בטורניר ניו הייבן שבוע לפני אליפות ארצות הברית הפתוחה, אך עם זאת הודח פרר בסיבוב השלישי באליפות ארצות הברית הפתוחה, כשהפסיד לדומיניק הרבאטי בארבע מערכות.
את שנת 2005 סיים פרר כמדורג ה-14 בעולם.
קריירה > 2006

את שנת 2006 החל דוד פרר בטורניר אוקלנד שבניו זילנד שם נעצר רק ברבע הגמר, הישג זה הוביל אותו להיכנס בפעם הראשונה בקריירה להיכנס לדירוג עשרת הטניסאים הטובים ביותר. אחרי הדחה בשמינית גמר אליפות אוסטרליה הפתוחה על ידי פאבריס סנטורו, רשם הישגים דלים יחסית על המשטחים הקשים, שהישג השיא בהם היה חצי הגמר בטורניר מיאמי, שם הודח על ידי רוג'ר פדרר.
בעונת החימר, המשטח המועדף עליו, רשם פרר תוצאות טובות יותר עם רבעי גמר בטורניר מונטה קרלו והמבורג, אולם נחל הפסד מפתיע כבר בשלב הסיבוב השלישי של אליפות צרפת הפתוחה. לאחר אליפות זו המשיך ישירות לטורניר ווימבלדון, שם הודח בסיבוב השלישי על ידי אלוף שנת 2002, לייטון יואיט בארבע מערכות.
על אף שרשם זכייה בטורניר שטוטגרט על החימר, המשך העונה לא האיר פנים לספרדי. הישגי השיא שלו בתקופה זו היו רבע גמר בטורניר המאסטרס בסינסינטי (משטח קשה), ובבזל (משטח קשה באולם). באליפות ארצות הברית הפתוחה הודח בסיבוב השלישי.
את שנת 2006 סיים פרר כמדורג ה-14 בעולם.
קריירה > 2007

שנת 2007 החלה ברגל ימין עבור פרר עם זכייה בטורניר אוקלנד, אולם למרות הצלחה זו לא העפיל מעבר לשמינית הגמר באליפות אוסטרליה הפתוחה, שם הפסיד לאמריקאי מרדי פיש בארבע מערכות. כחודש לאחר הטורניר, המשיך הספרדי לטורניר רוטרדם, שם נעצר רק ברבע הגמר על ידי מיכאל יוז'ני. גם בטורניר אינדיאן וולס מאסטרס הודח בשלב רבע הגמר, הפעם על ידי נובאק ג'וקוביץ'.
בעונת החימר, רשם פרר הישגים טובים יותר עם רבע גמר בטורנירי מונטה קרלו מאסטרס והמבורג, וחצי גמר בברצלונה, אולם בטורניר החשוב ביותר בתקופה זו - אליפות צרפת הפתוחה, הודח בסיבוב השלישי על ידי פרננדו ורדאסקו. בטורניר ווימבלדון, זמן קצר מאוחר יותר - הודח בסיבוב השני על ידי פול הנרי מת'יו בשלוש מערכות.
מיד לאחר ווימבלדון, שב פרר לחימר המוכר, שם זכה בטורניר בשטאד שבשוודיה. השיפור ביכולת הביא לשיפור בתוצאות עם רבע גמר בטורניר אומאג (משטח חימר), ורבע גמר בטורניר סינסינטי מאסטרס (משטח קשה), בטורניר אליפות ארצות הברית הפתוחה אף העפיל עד לשלב חצי הגמר, שם נעצר על ידי המדורג מס' 3 נובאק ג'וקוביץ'. היכולת הטובה נמשכה גם לאחר טורניר זה עם זכייה בטורניר טוקיו (משטח קשה באולם) ורבע גמר בטורניר פריז מאסטרס (משטח קשה באולם).
שבועיים מאוחר יותר, הגיע דוד פרר לאחת מפסגות הקריירה שלו : בטורניר המאסטרס קאפ, טורניר המכיל את שמונת המדורגים הבכירים בעולם, ניצח בשלב הבתים בשלושת משחקיו, כולל מול המדורג שלישי נובאק ג'וקוביץ', והמדורג שני רפאל נדאל. המסע המופלא נעצר רק בשלב הגמר, שם הפסיד בשלוש מערכות למדורג ראשון רוג'ר פדרר.
את שנת 2007 סיים פרר כמדורג ה-5 בעולם.
קריירה > 2008

כהרגלו פתח דוד פרר את העונה בטורניר אוקלנד, שם רשם רבע גמר. גם באליפות אוסטרליה הפתוחה נעצר רק ברבע הגמר, על ידי אלוף הטורניר באותה שנה נובאק ג'וקוביץ', ועד לתחילת עונת החימר, לא נרשמו תוצאות מרשימות, למעט רבע גמר בטורניר דובאי. על אף הפסד זה וההפסד בסיבוב השני של טורניר רוטרדם, העפיל פרר למקום ה-4 בדירוג העולמי, דירוג השיא בקריירת הטניס שלו.
בעונת החימר השיג את התואר הראשון לעונה זו בטורניר ולנסיה לאחר ניצחון על ניקולס אלמגרו בשלוש מערכות. בטורניר ברצלונה העפיל גם כן לגמר, אך שם נעצר על ידי המדורג שני בעולם, והראשון בטורניר רפאל נדאל. בטורניר אליפות צרפת הפתוחה הודח בשלב רבע הגמר על ידי הצרפתי גאל מונפיס בארבע מערכות. לאחר טורניר זה, בחר לשחק בטורניר דן בוס שבהולנד על משטח הדשא, שם גם זכה בתואר, כשבדרך רשם ניצחונות על חואן מרטין דל פוטרו בחצי הגמר ומרק גיקל הצרפתי בגמר. בטורניר ווימבלדון עם זאת הודח בסיבוב השלישי בחמש מערכות.
למרות הצלחות מסוימות על המשטחים הקשים בתחילת השנה, דוד פרר לא צלח את הסיבוב הראשון באולימפיאדת בייג'ינג. הוא הודח בסיבוב הפתיחה על ידי הסרבי ינקו טיפסרביץ'. גם בטורניר לאחר מכן, אליפות ארצות הברית הפתוחה לא צלח מעבר לסיבוב השלישי.
את שנת 2008 סיים פרר כמדורג ה-12 בעולם.
קריירה > 2009

גם את שנת 2009 פתח פרר בטורניר אוקלנד. הפעם רשם חצי גמר שהפסיד לאמריקאי סאם קוורי, מיד לאחר מכן באליפות אוסטרליה הפתוחה, הפסיד בסיבוב השלישי למרין צ'יליץ'. המשך מסעו על המשטחים הקשים הניב תוצאות דומות עם חצי גמר בטורניר יוהנסבורג, וגמר בדובאי, שם הפסיד לשארדי ולג'וקוביץ' בהתאמה.
את עונת החימר פתח בטורניר מונטה קרלו, שם הפסיד לעמיתו הספרדי פרננדו ורדאסקו בסיבוב השלישי. בטורניר ברצלונה, שלאחריו, רשם הישג טוב יותר שהגיע עד שלב הגמר, שם נעצר רק על ידי המדורג ראשון בטורניר ובעולם, רפאל נדאל, בשתי מערכות. לאכזבתו הרבה לא רשם תוצאות טובות מכך, ובאליפות צרפת הפתוחה הודח על ידי פינליסט אותה שנה רובין סודרלינג בסיבוב השלישי. על תוארו בדן בוס על משטח הדשא, לא הצליח להגן, כשהודח בשלב רבע הגמר. גם בווימבלדון לא האריך ימים והודח בסיבוב השלישי.
למרות הופעה בחצי הגמר של טורניר המבורג על החימר האהוב, לא הצליח לרשום תוצאות טובות במחצית השנייה של השנה - ששיאה הוא אליפות ארצות הברית הפתוחה, שם הודח לצערו, כבר בסיבוב השני.
את שנת 2009 סיים פרר כמדורג ה-17 בעולם.
קריירה > 2010

פתיחת 2010 הייתה מעט מאכזבת מבחינת הספרדי. פרר הפסיד בסיבוב השני של טורניר אוקלנד וכן באליפות אוסטרליה הפתוחה, אולם בטורניר יוהנסבורג העפיל עד לשלב חצי הגמר, שם הפסיד בשתי מערכות.
בעונת החימר כבר רשם תוצאות טובות בהרבה : גמר בטורניר בואנוס איירס, וזכייה בטורניר אקפולקו, שבו גבר על חואן קרלוס פררו בשלוש מערכות. כמו כן רשם הספרדי חצי גמר בטורניר מונטה קרלו, ברצלונה, גמר ברומא וחצי גמר במדריד. אולם באליפות צרפת הפתוחה הודח במפתיע כבר בסיבוב השלישי על ידי האוסטרי יורגן מלצר בשלוש מערכות. פרר המשיך ישירות לטורניר ווימבלדון, שם הודח בשמינית הגמר על ידי רובין סודרלינג.
בתקופת ההכנה לאליפות ארצות הברית הפתוחה, לא רשם תוצאות מרשימות למדי, כשלא צלח את שלב שמינית הגמר באף אחד מהטורנירים, וכן גם בטורניר הסלאם האחרון של העונה. עם זאת, מאוחר יותר בעונת האולמות - רשם זכייה בטורניר ולנסיה לאחר שגבר בגמר על עמיתו הספרדי מרסל גרנולרס.
את שנת 2010 סיים פרר כמדורג ה-7 בעולם.
קריירה > 2011

שנת 2011 נפתחה עם יכולת מצוינת : בטורנירו הראשון לשנה רשם זכייה, כשהוא גובר בגמר על הארגנטינאי דוד נלבנדיאן בשתי מערכות. היכולת הטובה המשיכה גם באליפות אוסטרליה הפתוחה, שם נעצר רק בחצי הגמר, על ידי אנדי מארי בארבע מערכות.
לאחר הטורניר באוסטרליה, המשיך פרר למקסיקו, שם זכה בטורניר אקפולקו, לאחר ניצחון בגמר על ניקולס אלמגרו בשלוש מערכות. בעונת החימר רשם גמרים בטורניר מונטה קרלו ובברצלונה, שבשניהם נעצר על ידי נדאל. באליפות צרפת הפתוחה הודח בשמינית הגמר על ידי הצרפתי גאל מונפיס בחמש מערכות. גם בווימבלדון הודח בשמינית הגמר על ידי צרפתי, הפעם היה זה ז'ו-וילפריד צונגה.
באליפות ארצות הברית הפתוחה הודח על ידי אנדי רודיק בשלב שמינית הגמר, אך מכאן והלאה המגמה הייתה למעלה : חצאי גמר בטורניר טוקיו, ולנסיה ואליפות סבב המאסטרס העולמי, גמר בטורניר המאסטרס בשאנגחאי, שהשיא היה זכייה בגביע דייוויס בתום השנה.
את שנת 2011 סיים פרר כמדורג ה-5 בעולם.
2016

באולימפיאדת ריו דה ז'ניירו (2016) הודח פרר בסיבוב השני של טורניר היחידים כאשר הוא נוצח על ידי ליבגני דונסקוי הרוסי בתוצאה: 3:6, 7:6, 7:5 . בטורניר הזוגות סיים פרר את דרכו ברבע הגמר.
2016 > גביע דייוויס

לאורך השנים דויד פרר היה ציר חשוב ומרכזי בנבחרת גביע דייוויס של ספרד. פרר סייע לנבחרתו לזכות שלוש פעמים בגביע הנכסף.
הפעם הראשונה הייתה בשנת 2008, שנבחרת ספרד ניצחה את נבחרת גביע דייוויס של ארגנטינה על אדמת ארגנטינה בתוצאה הכוללת 3:1, על אף שפרר הפסיד במשחקו מול דוד נלבנדיאן.
הפעם השנייה הייתה בשנת 2009, על אדמת ספרד, שנבחרת ספרד ניצחה בתוצאה הכוללת 5:0 את נבחרת גביע דייוויס של צ'כיה, שפרר רושם שני ניצחונות על יריביו הצ'כים, ראדק סטאפנק ולוקאס דלוהי.
פעם נוספת הייתה בשנת 2011, שוב על אדמת ספרד: בהתמודדות מול ארגנטינה ניצח פרר את משחקו מול חואן מרטין דל פוטרו. ספרד ניצחה לבסוף בתוצאה הכוללת 3:1.
תארים והישגים לאורך הקריירה > הישגי גראנד סלאם

| טורניר | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- | --- | --- | --- |
| אליפות אוסטרליה הפתוחה | לא השתתף | סיבוב ראשון | סיבוב שני | סיבוב ראשון | סיבוב רביעי | סיבוב רביעי | רבע גמר | סיבוב שלישי | סיבוב שני | חצי גמר | רבע גמר | חצי גמר | רבע גמר |
| אליפות צרפת הפתוחה | סיבוב מוקדמות שני | סיבוב שני | סיבוב שני | רבע גמר | סיבוב שלישי | סיבוב שלישי | רבע גמר | סיבוב שלישי | סיבוב שלישי | סיבוב רביעי | חצי גמר | גמר | רבע גמר |
| אליפות וימבלדון | לא השתתף | סיבוב שני | סיבוב שני | סיבוב ראשון | סיבוב רביעי | סיבוב שני | סיבוב שלישי | סיבוב שלישי | סיבוב רביעי | סיבוב רביעי | רבע גמר | רבע גמר | סיבוב שני |
| אליפות ארצות הברית הפתוחה | לא השתתף | סיבוב ראשון | סיבוב ראשון | סיבוב שלישי | סיבוב שלישי | חצי גמר | סיבוב שלישי | סיבוב שני | סיבוב רביעי | סיבוב רביעי | חצי גמר | רבע גמר | סיבוב שלישי |
תארים והישגים לאורך הקריירה > יחידים = 18 (18-14)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| הישג | מס' | תאריך | טורניר | משטח | יריב בגמר | תוצאה בגמר |
| הפסד בגמר | 1. | 21 ביולי 2002 | אומאג, קרואטיה | חימר | ספרד קרלוס מויה | 3-6 ,2-6 |
| זכייה | 1. | 9 בספטמבר 2002 | בוקרשט, רומניה | חימר | ארגנטינה חוסה אקסוסו | 6-2 ,6-3 |
| הפסד בגמר | 2. | 4 באוגוסט 2003 | סופוט, פולין | חימר | ארגנטינה ג'יזרמו קוריה | 1-6 ,5-7 |
| הפסד בגמר | 3. | 10 באפריל 2005 | ולנסיה, ספרד | חימר | רוסיה איגור אנדרייב | 3-6 ,7-5 ,3-6 |
| זכייה | 2. | 17 ביולי 2006 | שטוטגרט, גרמניה | חימר | ארגנטינה חוסה אקסוסו | 6-4 ,7-5 ,(3)6-7 ,3-6 ,6-4 |
| זכייה | 3. | 13 בינואר 2007 | אוקלנד, ניו זילנד | קשה | ספרד טומי רוברדו | 6-2 ,6-4 |
| זכייה | 4. | 15 ביולי 2007 | בשטאד, שוודיה | חימר | ספרד ניקולאס אלמגרו | 6-2 ,6-1 |
| זכייה | 5. | 7 באוקטובר 2007 | טוקיו, יפן | קשה | צרפת רישארד גאסקה | 6-2 ,6-1 |
| הפסד בגמר | 4. | 18 בנובמבר 2007 | שאנגחאי, סין | קשה (אולם) | שווייץ רוג'ר פדרר | 2-6 ,3-6 ,2-6 |
| זכייה | 6. | 20 באפריל 2008 | ולנסיה, ספרד | חימר | ספרד ניקולאס אלמגרו | (2)7-6 ,6-2 ,4-6 |
| הפסד בגמר | 5. | 4 במאי 2008 | ברצלונה, ספרד | חימר | ספרד רפאל נדאל | 1-6 ,6-4 ,1-6 |
| זכייה | 7. | 21 ביוני 2008 | דן בוס, הולנד | דשא | צרפת מרק גיקל | 6-2 ,6-4 |
| הפסד בגמר | 6. | 28 בפברואר 2009 | דובאי, איחוד האמירויות | קשה | סרביה נובאק ג'וקוביץ' | 3-6 ,5-7 |
| הפסד בגמר | 7. | 26 באפריל 2009 | ברצלונה, ספרד | חימר | ספרד רפאל נדאל | 5-7 ,2-6 |
| הפסד בגמר | 8. | 21 בפברואר 2010 | בואנוס איירס, ארגנטינה | חימר | ספרד חואן קרלוס פררו | 3-6 ,4-6 ,7-5 |
| זכייה | 8. | 27 בפברואר 2010 | אקפולקו, מקסיקו | חימר | ספרד חואן קרלוס פררו | 6-1 ,3-6 ,6-3 |
| הפסד בגמר | 9. | 2 במאי 2010 | רומא, איטליה | חימר | ספרד רפאל נדאל | 2-6 ,5-7 |
| הפסד בגמר | 10. | 10 באוקטובר 2010 | בייג'ינג, סין | קשה | סרביה נובאק ג'וקוביץ' | 4-6 ,2-6 |
| זכייה | 9. | 7 בנובמבר 2010 | ולנסיה, ספרד | קשה (אולם) | ספרד מרסל גרנולרס | 6-3 ,7-5 |
| זכייה | 10. | 15 בינואר 2011 | אוקלנד, ניו זילנד | קשה | ארגנטינה דוד נלבנדיאן | 6-2 ,6-3 |
| זכייה | 11. | 28 בפברואר 2011 | אקפולקו, מקסיקו | חימר | ספרד ניקולאס אלמגרו | 6-2 ,(2)6-7 ,(4)7-6 |
| הפסד בגמר | 11. | 17 באפריל 2011 | מונטה קרלו, צרפת | חימר | ספרד רפאל נדאל | 5-7 ,4-6 |
| הפסד בגמר | 12. | 24 באפריל 2011 | ברצלונה, ספרד | חימר | ספרד רפאל נדאל | 4-6 ,2-6 |
| הפסד בגמר | 13. | 17 ביולי 2011 | בשטאד, שוודיה | חימר | שוודיה רובין סודרלינג | 2-6 ,2-6 |
| זכייה | 12. | 14 בינואר 2012 | אוקלנד, ניו זילנד | קשה | בלגיהאוליביה רוחוס | 6-4 ,6-3 |
| זכייה | 13. | 24 בפברואר 2012 | בואנוס איירס, ארגנטינה | חימר | ספרד ניקולאס אלמגרו | 6-2 ,6-3 ,4-6 |
| זכייה | 14. | 3 במרץ 2012 | אקפולקו, מקסיקו | חימר | ספרד פרננדו ורדאסקו | 6-2 ,6-1 |
| הפסד בגמר | 14. | 22 באפריל 2012 | ברצלונה, ספרד | חימר | ספרד רפאל נדאל | 5-7 ,(1)6-7 |
| זכייה | 15. | 23 ביוני 2012 | דן בוס, הולנד | דשא | גרמניה פיליפ פטשנר | 6-4 ,6-3 |
| זכייה | 16. | 15 ביולי 2012 | בשאטד שוודיה | חימר | ספרד ניקולאס אלמגרו | 6-2 ,6-2 |
| זכייה | 17. | 21 באוקטובר 2012 | ולנסיה, ספרד | קשה (אולם) | אוקראינה אלכסנדר דולגופולוב | 6-4 ,3-6 ,6-1 |
| זכייה | 18. | 28 באוקטובר 2012 | פריז, צרפת | קשה (אולם) | פולין ז'רמי יאנוביץ' | 6-3 ,6-4 |
תארים והישגים לאורך הקריירה > זוגות : 2 (2-1)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| הישג | מס' | תאריך | טורניר | משטח | שותף | יריבים בגמר | תוצאה |
| הפסד בגמר | 1. | 31 בינואר 2003 | אקפולקו, מקסיקו | חימר | ספרד פרננדו ורדסקו | איי בהאמה מארק נואלס   קנדה דניאל נסטור | 3-6 ,3-6 |
| זכייה | 1. | 31 בינואר 2005 | ויניה דל מאר, צ'ילה | חימר | ספרד סנטיאגו ונטורה | ארגנטינה גסטון גאודיו   ארגנטינה מרטין רודריגז | 6-4 ,6-3 |
| זכייה | 2. | 21 בפברואר 2005 | אקפולקו, מקסיקו | חימר | ספרד סנטיאגו ונטורה | צ'כיה יז'י נובאק   צ'כיה תומאש ז'יב | 6-4 ,6-1 ,4-6 |
הערות שוליים

↑  http://www.atpworldtour.com/Tennis/Players/Top-Players/David-Ferrer.aspx
↑  http://alltennisstars.blogspot.com/2011/08/david-ferrer-biography.html
↑  http://www.atpworldtour.com/News/DEUCE-Tennis/DEUCE-Finals-2007/Ferrer-Steps-From-The-Shadows.aspx
↑  http://www.tennis-x.com/playerquotes/David-Ferrer.php
פרר באליפות סבב המאסטרס העולמי ב-2011.